**Referat af bestyrelsesmøde for Holtug forsamlingshus den ¨9.sep. 2020**

**Tilstede:**

Mette Maimann, Rolf Person, Gunner Jensen, Georg Lorentzen og Ingeborg Mølbak, Lene Solhøj

Afbud: Jørn Kolind, Lisbet Hess

Fraværende :Lone Clausen

**Siden sidst**

Mette har været i kontakt med LOF for at lave et samarbejde bl.a. omkring yoga holdet, hvor det pt. ikke er tilstrækkelig tilslutning.

Det kan efterfølgende oplyses at der var over 20 tilmeldinger.

**Økonomi:**

Lene har møde med banken for at få de sidste formaliteter i orden, så det endelig er hende der overtager bankforretninger efter John Tange.

PT: har FH en likvid beholdning på ca. 64.000,00 kr.

Der blev bevilliget en ny rive seniorgruppen til at holde pladsen omkring FH i orden + et beløb på 1000,00 kr. til diverse udgifter til deres arbejde.

**Samarbejdsform:**

Status på sommerfesten var at det havde været en succes og at det næste år også skal være samarbejdsforum.

Omkring teltet er der stadig ikke nogen afklaring om vi fortsat kan låne teltet til kommende fester.

Rolf følger op på sagen inden næste møde.

**Fondssøgnings status:**

Der er indsendt en ansøgning til ” Landsbyklyngernes Sekretariat ”hvor der håbes på en bevilling på 200.000,00 kr. Der primært skal bruges til bistand, til søgning af de store beløb.

**Fællesmøder med Borgerforeningen**

Oplægget til BF er: de 2 foreninger holder møde på samme dag. Der skal i forvejen udvælges bestemte emner, som skal drøftes på mødet. Efterfølgende holder de 2 foreninger deres egene møder.

Mette tager kontakt til Hans omkring struktur og datoer.

**Landsbyernes naturlige fortræffenligheder**

Der afholdes 2 workshop -hvor alle borger er inviteret til at deltage. Det første møde er planlagt til den 5. oktober i Sigerslev FH, idet projektet gælder begge landsbyer.

2. workshop er i Holtug FH den 9. november.

**EVT.**

Arbejdslørdag er blevet flyttet til den 12. oktober i stedt for den 5. oktober. Mette vil udfærdige en liste over hvilke opgaver vi skal gang med.

Næste møde er fastsat til 9. november.

Referent Ingeborg Mølbak